
RAPORT DE SPECIALITATE

Subsemnatul Breană Petre Dragoș, şef Serviciu Patrimoniu Local și Monitorizare Servicii Publice, analizând Proiectul de hotărâre privind cesionarea contractului de concesiune nr. 2209/23.02.2011, am constatat următoarele:
	- între Consiliul local al Oraşului, în calitate de concedent şi  domnul David Constantin a fost încheiat contractul de concesiune nr. 2209/23.02.2011, modificat prin actul adițional nr. 10763/07.10.2011, pe toată durata existenței construcției;
	- prin cererea înregistrată sub nr. 17129/14.10.2025 domnul David Constantin, prin mandatar David Vasilica, solicită cesionarea contractului de concesiune nr. 2209/23.02.2011 către domnul David Ștefan Claudiu întrucât a înstrăinat construcția pe care o deţinea în proprietate în baza Contractului de vânzare-cumpărare, autentificat sub nr. 289/22.08.2025;                  
[bookmark: _Hlk178060809]          - cesiunea contractului de concesiune se poate face, incidente fiind dispoziţiile art. 1676 Noul Cod Civil potrivit cărora “în materie de vânzare de imobile, strămutarea proprietăţii de la vânzător la cumpărător este supusă dispoziţiilor de carte funciară” şi ale art. 888 Noul Cod Civil potrivit cărora “înscrierea în cartea funciară se efectuează în baza înscrisului autentic notarial”.
- fiind un contract în derulare, iar concesionarul şi-a exprimat  voinţa de a cesiona contractul în favoarea dobânditorilor construției aflate pe trenul ce face obiectul contractului de concesiune mai sus menționat, consider că sunt aplicabile dispoziţiile art. 1315-1320 din Codul civil referitoare la cesionararea contractului;
- concesionarul cedent David Constantin, prin mandatar David Vasilica, s-a dovedit de bună credinţă şi a achitat obligaţiile stabilite prin contract;
- cesionarul David Ștefan Claudiu trebuie să constituie şi să depună, înaintea semnării contractului de cesiune, garanţia de bună execuţie a contractului astfel cum este prevăzut la art. 9 alin. (5) din contractul de concesiune;
- cesionarului David Ștefan Claudiu îi revine obligaţia de a respecta clauzele contractuale astfel cum sunt stabilite în contractul de concesiune  şi înscrierea Contractului de cesiune în Cartea funciară a oraşului Boldeşti-Scăeni.
	Având în vedere cele mai sus precizate consider iniţierea acestui proiect de hotărâre ca fiind necesară.

